༈ དགའ་ལྡན་དངུལ་གདུང་རིན་པོ་ཆེར་སྙན་ཤལ་གོས་དམར་ཡུག་ཕུལ་
བའི་ཞལ་བྱང༌། གངས་ལྗོངས་འཇམ་མགོན་ངུར་སྨྲིག་གོས་འཆང་ཡང༌། །ངོ་མཚར་
རྨད་བྱུང་བཀོད་པའི་ཞིང་ཁམས་ན། །རྒྱལ་མཆོག་སེངྒེའི་ང་རོའི་སྐུར་བསྟན་པ། །
ཐུགས་རྗེ་བསྐུལ་ཚིག་གསོལ་ལ་མ་གཡེལ་དགོངས། །ས་སྐྱོང་འཕྲིན
་ལས་རྒྱ་མཚོ་
(༡༡༤ན)བར་མའི་སྲིད། །འཛིན་པའི་དུས་འདིར་ཡ་ངའི་འཇིགས་སྐྲག་དང་། །མི་
ཁོམ་གནས་ཀྱི་མུན་ཞི་བདེ་སྐྱིད་ཀྱི། །སྣང་བ་ཐུགས་རྗེའི་ཉི་མས་སྦར་དུ་གསོལ། །
མཐོ་རིས་བདུན་དང་ལྡན་པའི་རྟེན་བཟང་ཐོབ། །དམ་པས་རྗེས་བཟུང་ཐོས་བསམ་
སྒོམ་པ་སྒྲུབ། །འབྲས་བུ་རང་གཞན་དོན་གཉིས་ལྷུན་གྲུབ་པའི། །རྣམ་པ་ཐམས་
ཅད་མཁྱེན་པ་འཐོབ་བྱིན་རློབས།། ༈ །།འདིས་མཚོན་ལྷག་བསམ་བློས་སྤྲུལ་མཆོད་
པའི་སྤྲིན། །ཀུན་ཏུ་བཟང་པོའི་རྣམ་ཐར་བཞིན་ཕུལ་བས། །མི་དབང་འཕྲིན་ལས་
རྒྱ་མཚོ་སྲིད་ཞིའི་རྒྱ། །ལས་གྲོལ་རིང་མིན་བྱང་ཆུབ་མཆོག་རྙེད་ཤོག །ཅེས་ས་སྐྱོང་
འཕྲིན་ལས་རྒྱ་མཚོའི་ཆེད་དུ་ཇོ་ཤཱཀ་གང་ལའང་ཕུལ་ཆོག་པའི་སྙན་དར་གྱི་ཞལ་
བྱང་འདི་ནི་ཡི་གེའི་འདུ་བྱེད་པ་དར་རྒྱས་བཀྲ་ཤིས་ཀྱིས་བསྐུལ་བའི་ངོར་ཟ་ཧོར་
གྱི་བནྡེས་སྦྱར་བའི་ཡི་གེ་པ་ནི་གནས་བཙུན་འཇམ་དབྱངས་སོ།། །།